Dårligt arbejdsmiljø med en leder, der talte grimt til de ansatte. Det har ifølge de ansatte ind til i dag været hverdagen på Stericentralen på Aalborg Sygehus. Derfor nedlagde omkring 25 ansatte medlemmer af FOA, 3F og Dansk Sygeplejeråd i eftermiddag arbejdet og krævede den pågældende afdelingsleder fyret. Og ifølge næstformand i den offentlige gruppe under 3F Aalborg, Lene Dahl, handlede ledelsen af sygehuset hurtigt, så den pågældende afdelingsleder nu er fritstillet. Derefter blev arbejdet genoptaget. Der var sørget for et nødberedskab under den få timer lange strejke.

Opsummering:
Ansatte på Stericentralen på Aalborg Sygehus har fået fjernet en afdelingleder efter en strejke.